**V Š E O B E C N E Z Á V ä Z N É N A R I A D E N I E**

**O B C E P L A V E C K É P O D H R A D I E**

**č. 3/2017**

**O D A N I Z N E H N U T E Ľ N O S T Í**

**P R E R O K  2 0 1 8**

**Obec Plavecké Podhradie** v súlade s ustanovením § 6 ods. 1 zákona č.369/1990 Zb. o obecnom zriadení v znení neskorších predpisov a ustanoveniami § 7 ods. 4, § 8 ods. 2, § 12 ods. 2 a 3, § 16 ods.2,3,4 a 6, § 20 ods. 3, § 21 ods. 2 a § 103 zákona č. 582/2004 Z.z. O miestnych daniach a miestnom poplatku za komunálne odpady a drobné stavebné odpady v znení neskorších predpisov

**u s t a n o v u j e**

**§ 1**

**Úvodné ustanovenie**

Toto všeobecne záväzné nariadenie (ďalej len VZN) upravuje podmienky určovania a vyberania dane z nehnuteľností na území Obce Plavecké Podhradie v zdaňovacom období roku 2018.

**D A Ň Z P O Z E M K O V**

**§ 2**

**Predmet dane a základ dane**

1.Správca dane z nehnuteľností určuje predmet dane a základ dane z pozemkov na území Obce Plavecké Podhradie v zmysle prílohy č. 1 a č. 2 zákona č. 582/2004 Z.z, Príloha č. 1 k zák. č. 582/2004 Z.z.. a to podľa druhu pozemkov:

a) orná pôda, chmeľnice, vinice, ovocné sady, 0,3883 € / m2

b) záhrady, 1,3200 € / m2  
c) zastavané plochy a nádvoria, ostatné plochy, 1,3200 € / m2  
d) lesné pozemky, na ktorých sú hospodárske lesy, rybníky

s chovom rýb a ostatné hospodársky využívané vodné plochy 0,1493 € / m2  
e) stavebné pozemky 13,2700 € / m2

f) trvalé trávnaté porasty 0,0604 € / m2

2. Základ dane z pozemkov je hodnota pozemku určená vynásobením výmery pozemkov m2 a hodnoty pôdy uvedenej v ods. 1.

**§ 3**

**Sadzba dane**

1. Správca dane na území Obce Plavecké Podhradie určuje ročnú sadzbu dane z pozemkov pre pozemky druhu:

a/ orná pôda, chmeľnice, vinice, ovocné sady, vo výške 0,59 % zo základu dane

b/ záhrady vo výške 0,59 % zo základu dane

c/ zastavané plochy a nádvoria, ostatné plochy vo výške 0,59 % zo základu dane

d/ lesné pozemky, na ktorých sú hospodárske lesy,

rybníky s chovom rýb a ostatné hospodársky

využívané vodné plochy vo výške 0,59 % zo základu dane

e/ stavebné pozemky vo výške 0,59 % zo základu dane

f/ trvalé trávnaté porasty vo výške 0,59 % zo základu dane

**D A Ň ZO S T A V I E B**

**§ 4**

**Sadzba dane**

1. Správca dane na území Obce Plavecké Podhradie určuje ročnú sadzbu dane zo stavieb za každý aj začatý , m2 zastavanej plochy stavby vo výške :

a/ 0,065 €/m2 za stavby na bývanie a drobné stavby, ktoré majú doplnkovú funkciu pre hlavnú stavbu

b/ 0,138 €/m2 za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu

c/ 0,300 €/m2 za stavby rekreačných a záhradkárskych chát a domčekov na individuálnu rekreáciu

d/ 0,323 €/m2 za samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov

e/ 0,50 €/m2 za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu

f/ 1,62 €/m2 za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou

g/ 0,30 €/m2 za ostatné stavby neuvedené v písmenách a) až f).

2. Pri viacpodlažných stavbách správca dane určuje príplatok za podlažie nasledovne:

0,056 € / m2 za každé ďalšie podlažie okrem prvého nadzemného podlažia.

3. Pri využívaní stavby uvedenej v § 4 tohto VZN pod bodom a/ na podnikateľské účely sa ročná sadzba určuje vo výške

1,62 € / m2 vymedzenej plochy na účely podnikania.

**DAŇ Z BYTOV**

**§ 5**

**Sadzba dane**

1/ Správca dane na území celej Obce Plavecké Podhradie určuje sadzbu dane z bytov za každý aj začatý m2 podlahovej plochy bytu a nebytového priestoru vo výške :

0,065 €/m2 za byty a za nebytové priestory.

**§ 6**

**Oslobodenie od dane a zníženie dane**

1/ Správca dane ustanovuje, že od dane z pozemkov oslobodzuje:

a/ pozemky vo vlastníctve obce

b/ pozemky vlastnícky patriace cirkvi

c/ pozemky, na ktorých sú cintoríny, kolumbáriá, urnové háje a rozptylové lúky

d/ pozemky verejne prístupných parkov, priestorov a športovísk

e/ pozemky užívané školami a školskými zariadeniami

2/ Správca dane ustanovuje, že od dane zo stavieb oslobodzuje:

a/ cirkevné stavby - kostol

b/ stavby vo vlastníctve obce

c/ stavby slúžiace školám, školským zariadeniam, knižnice, divadlá, kiná, osvetové zariadenia

**§ 7**

**Platenie dane**

1/ Správca dane určuje, že vyrubená daň z nehnuteľnosti na rok 2015 je splatná:

a/ do výšky 50,00 € do 31.05. bežného roka

b/ do výšky 500,00 € do 31.07. bežného roka

c/ od výšky 500,00 € v troch rovnakých splátkach , a to najneskôr do 31. mája , 31. júla a 30. septembra bežného roka, na ktorý sa daň vyrubuje.

2/ Daň do výšky 2€ sa nevyrubuje ani nevyberá.

**§ 8**

**Záverečné ustanovenie**

1/ Dňom účinnosti tohto všeobecne záväzného nariadenia o dani z nehnuteľnosti sa zrušuje Všeobecne záväzné nariadenie č. 4/2016 o dani z nehnuteľnosti na rok 2017 zo dňa 14.12.2016.

2/ Obecné zastupiteľstvo Obce Plavecké Podhradie sa na tomto všeobecne záväznom nariadení o dani z nehnuteľnosti na rok 2018 uznieslo dňa 13.12.2017.

**§ 9**

**Účinnosť**

Toto nariadenie nadobúda účinnosť 1. januára 2018.

...............................................

Mgr. Milan Kousal

starosta obce

Schválené dňa: 13.12.2017

Vyvesené dňa: 30.11.2017